JASIF รูดหนัก 5% นิวโลว์ในรอบเกือบ 2 ปี หลัง JAS ประกาศขายหน่วยลงทุน 10%
JASIF รูดหนัก 5% นิวโลว์ในรอบเกือบ 2 ปี หลัง JAS ประกาศขายหน่วยลงทุน 10% โดยล่าสุด ณ เวลา 10.28 น. ราคาอยู่ที่ระดับ 10.70 บาท ลดลง 0.60 บาท หรือ 5.31% สูงสุดที่ระดับ 10.70 บาท ต่ำสุดที่ระดับ 10.50 บาท ด้วยมูลค่าการซื้อขาย 6.36 พันล้านบาท
16 พ.ค. 2561

ผู้สื่อข่าวรายงานว่า ราคาหน่วยลงทุน กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 10.28 น. อยู่ที่ระดับ 10.70 บาท ลดลง 0.60 บาท หรือ 5.31% สูงสุดที่ระดับ 10.70 บาท ต่ำสุดที่ระดับ 10.50 บาท ด้วยมูลค่าการซื้อขาย 6.36 พันล้านบาท โดยราคาหุ้นปรับตัวลงทำสถิตอต่ำสุดในรอบเกือบ 2 ปี นับตั้งราคาหุ้นปิดที่ระดับ 10.60 บาท เมื่อวันที่ 5 ก.ค.59

โดยราคาหุ้นปรับตัวลดลงอย่างหนัก หลังจากมีการรายงานข่าว ว่า บริษัท จัสมิน อินเตอร์เนชั่นแนล จำกัด (มหาชน) หรือ JAS มีมติจำหน่ายหน่วยลงทุนหน่วยลงทุน (หน่วยลงทุน) ของกองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) ให้แก่นักลงทุน โดยมีวัตถุประสงค์เพื่อนำเงินที่ได้รับไปใช้เป็นเงินทุนหมุนเวียนเพื่อชำระคืนเงินกู้, ชำระภาระหนี้สินของบริษัทฯ และอื่นๆ
ทั้งนี้ ภายหลังจากการจำหน่ายไปซึ่งหน่วยลงทุน บริษัทจะยังคงถือหน่วยลงทุนอยู่จำนวน 1,293,150,000 หน่วย คิดเป็นร้อยละ 23.51
ตามการรายงานข่าวก่อนหน้านี้ : JASประกาศขาย”JASIF”10%นำเงิน5.5พันลบ.ใช้หนี้ เล็งซื้อกลับหลังออกหน่วยใหม่หวังคงสัดส่วน25%
อนึ่ง ปัจจุบัน JAS ถือหุ้นใน JASIF จำนวน 33.33% ซึ่งหากทำการขายหุ้นออกมาโดยยังคงสัดส่วน 23.51% เท่ากับว่า JAS จะทำการขายหน่วยลงทุนออกมาราว 550 ล้านหน่วย เมื่อเทียบกับราคา JASIF ล่าสุดที่ประมาณ 10 บาทต่อหน่วย JAS จะได้รับเงินจากการขายหน่วยลงทุนครั้งนี้ราว 5.50 พันล้านบาท
ขณะที่ราคาหุ้น JAS ณ เวลา 10.27 น. อยู่ที่ระดับ 6.20 บาท ลดลง 0.10 บาท หรือ 1.59% สูงสุดที่ระดับ 6.30 บาท ต่ำสุดที่ระดับ 6.20 บาท ด้วยมูลค่าการซื้อขาย 46.21 ล้านบาท